Document ID: 31991D0047

ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Ιανουαρίου 1991 για την έγκριση του προγράμματος της Γαλλίας όσον αφορά την ενίσχυση στο εισόδημα των ελαιοκαλλιεργητών ( Το κείμενο στην ιταλική γλώσσα είναι το μόνο αυθεντικό ) ( 91/47/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 768/89 του Συμβουλίου της 21ης Μαρτίου 1989 για καθεστώς μεταβατικών ενισχύσεων στο γεωργικό εισόδημα ( 1 ), και ιδίως το άρθρο 7 παράγραφος 3,
τον κανονισμό ( ΕΟΚ ) αριθ . 3813/89 της Επιτροπής της 19ης Δεκεμβρίου 1989 περί λεπτομερειών εφαρμογής του καθεστώτος των μεταβατικών ενισχύσεων στο γεωργικό εισόδημα ( 2 ), όπως τροποποιήθηκε από τον κανονισμό ( ΕΟΚ ) αριθ . 1279/90 ( 3 ), και ιδίως το άρθρο 10 παράγραφος 3,
Εκτιμώντας :
ότι, στις 18 Ιουλίου 1990, η Ιταλία ανακοίνωσε στην Επιτροπή την πρόθεσή της να εισάγει πρόγραμμα ενισχύσεων στο γεωργικό εισόδημα των ελαιοκαλλιεργητών - ότι οι ιταλικές αρχές ανακοίνωσαν στην Επιτροπή συμπληρωματικές πληροφορίες, σχετικά με το πρόγραμμα αυτό, στις 20 Νοεμβρίου 1990 -
ότι, στις 28 Νοεμβρίου 1990, έγινε διαβούλευση με την Επιτροπή διαχειρίσεως των ενισχύσεων στο γεωργικό εισόδημα επί των μέτρων που προβλέπονται από την παρούσα απόφαση -
ότι, στις 19 Δεκεμβρίου 1990, έγινε διαβούλευση της επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων ( ΕΓΤΠΕ ) επί ανωτάτων ποσών που θα καταλογιστούν ετησίως στον κοινοτικό προϋπολογισμό μετά την έγκριση του προγράμματος,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1
Εγκρίνεται το πρόγραμμα ενισχύσεων στο γεωργικό εισόδημα που οι ιταλικές αρχές ανακοίνωσαν στην Επιτροπή στις 18 Ιουλίου 1990 . Άρθρο 2
Τα ανώτατα ποσά που μπορούν να καταλογιστούν ετησίως στον κοινοτικό προϋπολογισμό βάση της παρούσας απόφασης καθορίζονται ως εξής :
(σε εκατομμύρια Ecu )
1991 29,5 1992 25,1 1993 20,7 1994 16,3
Άρθρο 3 Η παρούσα απόφαση απευθύνεται στην Ιταλία . Βρυξέλλες, 22 Ιανουαρίου 1991 .

Labels: 18
17
6